|  |  |
| --- | --- |
| **Stillingsbetegnelse** | Sygeplejerske med funktion indenfor rehabilitering |
| **Afdeling/område** | Hjemmeplejen, Pleje & Omsorg, Skive Kommune |
| **Reference** | Områdeleder Hjemmeplejen Salling, Pleje & Omsorg, Skive Kommune |
| **Ansvars- og kompetenceområde** | Rehabiliteringssygeplejersken er fagligt medansvarlig for at udvikle, udbrede, implementere og fastholde den rehabiliterende tankegang indenfor sundhedslovsydelserne (SUL) i forhold til de hjemmeboende borger i Skive Kommune.    Rehabiliteringssygeplejersken arbejder evidensbaseret og med sit sygeplejefaglige perspektiv og tager desuden udgangspunkt i relevant lovgivning, den politiske vision, værdier og målsætninger samt kommunens kvalitetsstandarder.  Rehabiliteringssygeplejersken har et tæt samarbejde med de teamkoordinatorer der visiterer til sygeplejen, den kommunale sygepleje, samt de medarbejdere i hjemmeplejen der udøver delegeret sygepleje.  Rehabiliteringssygeplejersken er medansvarlig for at de udvalgte indsatser kommer til at fremstå ensartet, helhedsorienteret og sammenhængende for borgeren. |
| **Opgaver** | Hovedopgaverne for Rehabiliteringssygeplejersken vil være:  **Udvikle og designe**   * At være opsøgende i forhold til evidensbaseret viden og erfaring med allerede fungerende Rehabiliterings indsatser på SUL- området, herunder deltage i relevante kurser og/eller erfa- grupper. * At medvirke til at implementere og fastholde det eksisterende rehabiliteringstilbud i forhold til sundhedslovsydelser i Hjemmeplejen, Skive Kommune, samt videreudvikle tilbuddet i tæt samspil med praksis. * Opmærksomhed på brug af hjælpemidler og velfærdsteknologi.   **Samarbejde, implementering og formidling**   * At udbrede viden om rehabiliteringsindsatser og den rehabiliterende tankegang indenfor SUL-området hos hjemmeplejens medarbejdere og andre relevante samarbejdspartnere. * At undervise, sparre, instruere og vejlede i de enkelte medarbejdergrupper, herunder ressourcepersons-netværket, i forhold til den rehabiliterende tankegang. * I samarbejde med de visiterende sygeplejersker, screene borgerne i forhold til funktionsniveau og et evt. rehabiliteringspotentiale. * At deltage i relevante mødefora ex. personalemøder, sygeplejefaglige FULU-møder m.m. * Er opsøgende i praksis på emner og cases som baggrund for kvalitetsudvikling og styrket implementering, herunder videreformidle de gode forløb. * Tager initiativ til praksisbaserede kvalitetsudviklingsaktiviteter, herunder løbende sikring af patientsikkerhed og monitorering/ opfølgning på indsatser og forløb. |
| **Kompetencer** | * Uddannet sygeplejerske * Har et praktisk og grundigt kendskab til ældreområdet - gerne med erfaring eller uddannelse indenfor rehabilitering * Besidder bred, faglig viden om klinisk sygepleje og kan omsætte og formidle denne * Kan veksle mellem at arbejde praksisnært og mere udviklingsorienteret * Er bevidst om og engageret i at ajourføre og udvikle egen viden * Højt engagement, lyst og evne til at sælge den rehabiliterende tankegang * Er kreativt orienteret i opgaveløsningen * Har gode pædagogiske og kommunikative evner i forhold til formidling i et tværfagligt perspektiv * Har gode it-kompetencer * Kan bevare overblik, er målrettet og systematisk, kan holde flere bolde i luften og kan beslutte og prioritere selvstændigt indenfor eget arbejdsområde * Kan planlægge egen hverdag i den udviklende funktion * Har gode samarbejdsevner, er empatisk, opsøgende og vedholdende i tilgangen til opgaver, borgere og samarbejdspartnere * Har lyst til at arbejde på tværs indenfor egen organisation og på tværs af fagområder og sektorer |
| **Stillingens samarbejdsrelationer** | * Samtlige medarbejder i Pleje & Omsorg med opgaver relateret til Sundhedslovsydelser § 138 og udøvelse af sygepleje * Andre forvaltningsområder i Skive Kommune med snitflader til sundhed og sygepleje * Regionen * Praktiserende læger * Apoteker * Andre kommuner |
| **Vilkår** | Opgaverne skal varetages indenfor den givne norm/tidsramme.  Funktion. |
| **Honorering** | Grundlønsindplacering med funktionstillæg. |